Tilmẓit-agi teḍfer abrid-is.Teɣra tewwi-d akayad n l/ BEM/, tuli ɣer tesnawit teǧǧa aɣerbaz alemmas, tteɛddayen wussan, ass yettawi-d wayeḍ, ifassen n tayri sṭbetben-d tawwurt n wul-is teɣraq deg lebḥer n uḥemmel n Yasin, tezga tḥekku-as i temdakkelt-is Werda ɣef wayen i tt-yuɣen, taneggarut-agi tenwa am weltma-s tewwet-itt-id deffir uzagur(aɛrur), tuker-as ameɛcuqis win i wumi tesmma tayri-w tamezwarut; ɣas mḥemmalen maca lekdub d uɣurru n Werda, yeffer ayen yellan ur d-iban, acku di tazwara Yasin iceyyeɛ-itt ɣer Tninna maca ur truḥ ara ad astini tɣum tilawt i d-yeqqaren Yasin yeɛceq Taninna, taɣdart tebeɣa-t i nettat.